ร้านนี้อยู่ใกล้ที่ทำงาน ก่อนเข้างานเลยแวะซักหน่อย
ร้านอยู่ซอยศูนย์วิจัยชั้นล่างของอมารี เรสสิเดนท์ ใกล้รพ.กรุงเทพ
แต่งร้านน่ารักดี วันนี้ลูกค้าไม่เยอะ ประมาณ 2-3 โต๊ะ 
โต๊ะอาหารมีแต่แบบเล็กเกิ๊น กะใหญ่มาก เราไปคนเดียวจะนั่งโต๊ะใหญ่ๆๆๆๆ ก็กะไรอยู่เลยต้องจำใจไปนั่งโต๊ะเล็ก แบบวางอาหารได้ทีละจาน ไม่เหมาะกับคนกินเยอะแบบเรามาก

อาหารที่สั่งมามี
- Spaghetti Spicy Bacon (200฿)
รสชาติเหมือนผัดขี้เมา ผัดมามันใช้ได้เลย
ขนมปังก็เหนียวจากขอบนอกจรดใน 
สิ่งดีงามอย่างเดียวในจานนี้คือเบคอนที่กรอบกำลังดี ไม่อมมัน (3/5)
- Butter Toast (180฿)
เป็นโทสที่ใช้เวลาทำ 20 นาที
เอาขนมปังมาหั่นเป็นลูกเต๋า เหลือขอบไว้ 
ตัวขนมปังจะทาเนยนิดๆ ราดน้ำผึ้งบางๆๆ
อบมากรอบนอกกำลังดี รสชาติอ่อนมากต้องค่อยๆ อม ถึงจะสัมผัสได้ถึงเนยและความหอมหวานของน้ำผึ้ง
สตรอเบอรี่ ใช้สตรอเบอรี่ขนาดเล็กไม่สมราคา 180฿ แถมไม่สด นิ่มมาก บางส่วนช้ำจนใกล้เน่า ทั้งกลิ่นทั้งสี ชัดเจนมาก ถ้ามีหนอนโผล่มาด้วยนิ perfect เลย อาจจะมีแต่ไม่เห็นเพราะร้านมืดๆ
ไอศครีมข้างบนก็ธรรมดา กลิ่นวนิลา หวานนิดๆ
ส่วนขอบขนมปังกรอบแบบจืดชืด ราดซอสชอคโกแลตเส้นบางๆ มา ไม่ได้ช่วยเพิ่มรสชาติอะไร เหลือให้ปลากินเถอะค่ะ (1.5/5)
- Berry soda (110฿)
ให้ทางร้านแยกไซรัปมาให้ เลยหวานน้อยถูกใจ เนื้อเบอรี่เยอะดี แต่ก็นะ 110 บาท!! (3/5)

รวมมื้อนี้ 490 บาท มี vat 7% กับ service charge อีก 10% แต่พนักงานทำงานได้เหมือน self-service มาก 
คือร้านตั้งกว้าง แต่คนนึงไปแอบอยู่ในครัว อีกคนนึงแอบอยู่หลังตู้เค้ก(กลัวเค้กหายเหรอคะ ถึงต้องเฝ้าตลอดเวลา??) ที่อยู่ห่างกับบริเวณที่นั่งทานไปไกลลิบ(ใครเคยไปทานน่าจะรู้) จะสั่งอาหาร หรือจะเช็คบิลต้องเดินหอบของพะรุงพะรัง(เพราะกลัวจะหาย) ไปหาพนักงาน คือช่วยมายืนอยู่บริเวณที่มองเห็นลูกค้าอย่างน้อยซักคนเหมือนร้านอื่นเถอะค่า ได้โปรด

นี่ถ้าเดินไปยกจานอาหารมาเองได้ ขอไม่จ่าย SC ได้ปะเนี่ย
อ่อ มีส่วนลด 5% บัตรเครดิต Citibank, KTC, TMB ลดแล้วเหลือ 512 บาทค่ะ 

ปล1.ทานเสร็จหงุดหงิด รีบไปหาก๋วยเตี๋ยวเป็ดรถเข็นเจ้าอร่อยทานล้างปาก เดี๋ยวนอนไม่หลับ
ปล2.ยอมไปต่อคิวโทสต์เจ้าเดิม ถูกกว่า แจ่มกว่าค่า
ปล3.เป็นความเห็นส่วนบุคคล ที่ไปทานเอง จ่ายเอง เหตุการณ์ ณ เวลาปัจจุบันเท่านั้นค่ะ